ଜିଏସ୍ଟି, ବିମୁଦ୍ରୀକରଣକୁ ନେଇ ସରକାରଙ୍କୁ ଘେରିଲେ ବିରୋଧୀ\nନୂଆଦିଲ୍ଲୀ,୨୧-୧୨(ପି.ଟି.)- ବିମୁଦ୍ରୀକରଣ ଓ ଜିଏସଟି ଯୋଗୁ ଘରୋଇ ବଜାର ଉପରେ ପଡିଥିବା ପ୍ର\nଜିଏସ୍ଟି, ବିମୁଦ୍ରୀକରଣକୁ ନେଇ ସରକାରଙ୍କୁ ଘେରିଲେ ବିରୋଧୀ December 21st, 00:00 AM December 21st, 00:00 AM\nନୂଆଦିଲ୍ଲୀ,୨୧-୧୨(ପି.ଟି.)- ବିମୁଦ୍ରୀକରଣ ଓ ଜିଏସଟି ଯୋଗୁ ଘରୋଇ ବଜାର ଉପରେ ପଡିଥିବା ପ୍ରଭାବକୁ ନେଇ ଗୁରୁବାର ବିରୋଧୀ ଦଳଗୁଡିକ ସରକାରଙ୍କୁ ଲୋକ ସଭାରେ ଘେରିଛନ୍ତି। ସରକାର ଗ୍ରହଣ କରିଥିବା ଏହି ପଦକ୍ଷେପ ଯୋଗୁ ଅର୍ଥନୀତି ଏକ ଖରାପ ସ୍ଥିତିକୁ ଚାଲି ଯାଇଥିବା ବେଳେ ଅଭିବୃଦ୍ଧି ମନ୍ଥର ଓ କ୍ରମାଗତ ଭାବେ ନିଯୁକ୍ତି ହ୍ରାସ ହେଉଥିବା ବିରୋଧୀ ଦଳଗୁଡିକ କହିଛନ୍ତି। ୨୦୧୭-୧୮ ବର୍ଷ ଲାଗି ଦ୍ୱିତୀୟ ପର୍ଯ୍ୟାୟ ବର୍ଦ୍ଧିତ ଗ୍ରାଣ୍ଟ ଡିମାଣ୍ଡ ଆଲୋଚନାରେ କଂଗ୍ରେସ ନେତା ଏମ୍. ବୀରପା ମୋଇଲି କହିଛନ୍ତି, ସରକାରଙ୍କ ବିଭିନ୍ନ ପଦକ୍ଷେପ ଯୋଗୁ ଅର୍ଥନୀତି ପ୍ରଥମ ତ୍ରୈମାସରେ ୫.୭%କୁ ହ୍ରାସ ଘଟିଥିଲା। ଏହାକୁ ନେଇ ବିରୋଧ ଧାରା ଜାରି ରହିବ ବୋଲି କଂଗ୍ରେସର ମଲିକାର୍ଜୁନ ଖାର୍ଗେ ସୂଚନା ଦେଇଛନ୍ତି। ଜିଏସଟି ଏବଂ ବିମୁଦ୍ରୀକରଣ ଭଳି ନିଷ୍ପତ୍ତି ଉଭୟ ସଙ୍ଗଠିତ ତଥା ଅଣ ସଙ୍ଗଠିତ କ୍ଷେତ୍ର ନିଯୁକ୍ତିକୁ ହ୍ରାସ କରିଛି ବୋଲି ବିରୋଧୀ ଦାବି କରିଛନ୍ତି। ଦେଶରେ ଅଭିବୃଦ୍ଧି ପୂର୍ବ ଅବସ୍ଥାକୁ ଫେରିବାରେ ବିଳମ୍ବ ହେଉଥିବା ବେଳେ ଏହା କେବେ ଫେରିବ ତାର ମଧ୍ୟ ହିସାବ ନାହିଁ ବୋଲି ବିରୋଧୀ କହିଛି। ସେହିଭଳି ଏମ୍ଏସଏମ୍ଇ ସମସ୍ୟା, ସରକାରଙ୍କ କର୍ପୋରେଟ୍ ପ୍ରୀତି, କଳା ଟଙ୍କା ଫେରାଇ ଆଣିବାରେ ବିଫଳତା, ଲୋକମାରଣ ନୀତି, ଏନ୍ପିଏ ସମସ୍ୟା, ଏଫ୍ଆରଡିଆଇ ବିଲ୍ ଭଳି ବିଭିନ୍ନ ପ୍ରସଙ୍ଗକୁ ବିରୋଧ କରିଥିଲେ।
